ভারতীয় জনতা পার্টি
বিজেপির উৎস ১৯৫১ সালে পশ্চিমবঙ্গের জন্মদাতা ভারতকেশরী শ্যামাপ্রসাদ মুখোপাধ্যায় কর্তৃক প্রতিষ্ঠিত ভারতীয় জনসংঘ দলটি। ১৯৭৭ সালে জরুরি অবস্থার পর জনসংঘ একাধিক রাজনৈতিক দলের সঙ্গে মিশে জনতা পার্টি গঠন করে। ১৯৭৭ সালের সাধারণ নির্বাচনে জনতা পার্টি ক্ষমতাসীন ভারতীয় জাতীয় কংগ্রেসকে পরাজিত করে সরকার গঠন করে। ১৯৮০ সালে জনতা পার্টি অবলুপ্ত হলে জনসংঘের প্রাক্তন সদস্যরা বিজেপি গঠন করেন। প্রথম দিকে বিজেপি রাজনৈতিক ক্ষেত্রে ব্যর্থ হয়েছিল। ১৯৮৪ সালের সাধারণ নির্বাচনে বিজেপি মাত্র দুটি আসনে জয় লাভ করেছিল। কিন্তু রাম জন্মভূমি আন্দোলনের সময় আবার এই দলের শক্তি বৃদ্ধিপায়। একাধিক রাজ্য নির্বাচনে জয় লাভ এবং জাতীয় স্তরের নির্বাচনে ভাল ফল করার পর অবশেষে ১৯৯৬ সালে বিজেপি সংসদে বৃহত্তম দলে পরিণত হয়। যদিও সংসদের নিম্নকক্ষ লোকসভায় সংখ্যাগরিষ্ঠতা অর্জন করতে না পারায় এই দলের সরকার মাত্র ১৩ দিন স্থায়ী হয়েছিল।
বজরং দল
অক্টোবর ১৯৮৪ সাল থেকে, বিশ্ব হিন্দু পরিষদ (ভিএইচপি) উত্তর প্রদেশ রাজ্যের অযোধ্যায় নিয়মিত মিছিল, অনুষ্ঠান শুরু করে। এই মিছিলকে "রাম-জানকী রথযাত্রা" বলা হয় এবং এর লক্ষ্য ছিল "সমাজের জাগরণ"। বিশ্ব হিন্দু পরিষদ আনুষ্ঠানিকভাবে এই অনুশীলনের জন্য অন্য কোনো ধর্ম বিরোধী কর্ম করা হয়নি বলে দাবি করে যদিও, ভারতের সমাজের অনেক বিভাগ এই নিয়মিত অনুষ্ঠানকে একটি উগ্র-হিন্দু আন্দোলন হিসেবে অভিহিত করে। এর ফলে, এই মিছিল ঘিরে সাম্প্রদায়িক উত্তেজনা ও হুমকির একটি পরিবেশ সৃষ্ট হয়। এই পরিস্থিতিতে, বিশ্ব হিন্দু পরিষদের সদস্যদরা মিছিল রক্ষা করার জন্য যুবকদের প্রতি আহ্বান জানান। এইভাবে বজরং দল গঠিত হয়।হিউম্যান রাইটস্‌ ওয়াচ-এর দ্বারা গঠিত ""ওয়ার্ল্ড রিপোর্ট" (২০০০)" এবং যুক্তরাষ্ট্রের দ্বারা পরিচালিত "আন্তর্জাতিক ধর্মীয় স্বাধীনতা রিপোর্টের (২০০০)" বার্ষিক প্রতিবেদনে বজরং দলকে হিন্দু চরমপন্থী গ্রুপ হিসাবে চিহ্নিত করা হয়। ওয়াশিংটন বিশ্ববিদ্যালয়ের দক্ষিণ এশিয়ার স্টাডিজ ও রাষ্ট্রবিজ্ঞান -এর অধ্যাপক, পল আর ব্রাস (Paul R. Brass), বজরং দলকে ভারতের নাত্সি সমতুল্য হিসাবে বর্ণিত করে।